  Туспуктэм: Руслан Нуриахметов Майя Бывальцева Удмуртиысь Йӧскалык дышетонъя институт но «Удмурт Кенеш» огазеяськон «Лыдӟиськом А. С. Пушкинэз удмурт кылын» ӵошатскон ортчыто. Со сярысь радъясьёс мерлыко вотэсъёсын ивортӥзы. Ӵошатсконэ пыриськон понна Пушкинлэсь удмурт кылэ берыктэм кылбурзэ яке произведениысьтыз люкетсэ лыдӟыса видео гожтоно (3 минутозь), сое 4-тӥ инвожоозь «ВКонтакте» мерлыко вотэсэ #Пушкинудмурткылын2023 хештеген поттоно, видеороликез но куриськонэз niino@podved-mo.udmr.ru электрон адресъя ыстоно. Литературая челленӝ «ВКонтакте» мерлыко вотэсын арлыдъя вить группаосын мынэ: 1-4 классъёсын дышетсиксьёс 5-7 классъёсын дышетскисьёс 8-11 классъёсын дышетскисьёс шор ёзо ӧнер дышетсконниосысь студентъёс вылӥ дышетсконниосысь студентъёс Ӵошатсконлэн куронъёсыныз рос-просгес тодматскыны татын луоз. Котькуд пыриськисьлы сертификат сётозы, вормисьёслы – дипломъёс но кузьымъёс. Йылпумъянъёсты 6-тӥ инвожое, Александр Пушкинлэн вордскем нуналаз, Йӧскаылк дышетонъя институтлэн сайтаз шараялозы. Ужрад Пушкинлэсь творчествозэ удмуртъёс пӧлын вӧлмытон, классика литератураез удмурт кылын лыдӟыны мылкыд сётон, вотэсэ удмурт кылын тросгес ужъёс поттон вылысь радъяське. Тегъёс: Удмуртия удмурткыл ӵошатсконъёс Литература  